শহরজুড়ে জনজোয়ার, সাদার্ন অ্যাভেনিউতে দুর্গাপুজো দেখতে হাজির রাজ্যপাল

কলকাতা: শহরজুড়ে জনজোয়ার। শাস্ত্রমতে শুরু হয়েছে দেবীর বোধন। আজ মহাষষ্ঠী (Durga Puja 2025, Maha Sasthi)। আর বোধন হতেই কলকাতার নানা প্রান্তে ঠাকুর দেখার ঢল নজরে পড়ছে। এরইমধ্যে দক্ষিণ কলকাতার সাদার্ন অ্যাভেনিউতে দুর্গাপুজো দেখতে হাজির রাজ্যপাল সিভি আনন্দ বোস। তিনি বলেন, ‘এই পবিত্র দিনে ঈশ্বরের কাছে প্রার্থনা করি, তিনি যেন বাংলার সবাইকে আশীর্বাদ দেন।’

উত্তর থেকে দক্ষিণ — শুধুই মানুষের ভিড়। ষষ্ঠীর রাতেই জনসমুদ্র কলকাতায়। সকাল থেকে উপচে পড়তে থাকে শহরের বিখ্যাত পুজো মণ্ডপগুলোয় (Crowds Increasing Durga Puja Mandap)। এ বছরও মহাষষ্ঠীর সন্ধেয় ভিড় বাড়ছে শ্রীভূমি, সন্তোষ মিত্র স্কোয়ার, আহিরীটোলা যুবকবৃন্দ, হাতিবাগান সর্বজনীন, ত্রিধারা থেকে শুরু করে সুরুচি সঙ্ঘে। কলকাতা পুলিশের তরফে জানানো হয়েছে, শরৎ বোস রোড, দক্ষিণমুখী বিটি রোড, উত্তরমুখী এপিসি রোড, আরবি এভিনিউ, বিধান সরণি, বেলগাছিয়া রোডে ধীর গতিতে যান চলাচল করছে।

আরও পড়ুন: বোধনের রাতে পাকবধ! দাপটের সঙ্গে ফের এশিয়া চ্যাম্পিয়ন ভারত

যত রাত বাড়ছে ততই পাল্লা দিয়ে বাড়ছে রাস্তায় জনরণ্য। এই মুহুর্তে শহর কলকাতার চিত্রটা একেবারোই উৎসব মুখর।